b'\n_START_ARTICLE_\nKyproksen turkkilaiset\n_START_SECTION_\nHistoria\n_START_PARAGRAPH_\nKyproksen turkkilaisten historia ulottuu vuoteen 1571, jolloin Ottomaanien valtakunta valloitti Kyproksen sit\xc3\xa4 aiemmin hallinneelta Venetsialta. Valloituksen j\xc3\xa4lkeen saaren noin 200\xc2\xa0000:n ortodoksisen asukkaan joukkoon muutti noin 65\xc2\xa0000 muslimia. Ottomaanien valtakausi p\xc3\xa4\xc3\xa4ttyi kun saari ensin vuokrattiin Britannialle vuonna 1878 ja liitettiin siihen kokonaan vuonna 1914. Kruununsiirtomaa siit\xc3\xa4 tuli vuonna 1925. Brittien valtakaudella Kyproksen turkkilaisten sosiaalinen ja taloudellinen asema yhteiskunnassa heikkeni, mik\xc3\xa4 puolestaan johti suureen muuttoaaltoon pois saarelta._NEWLINE_Kyproksen poliittinen tilanne horjui 1950- ja 1960-luvuilla, jolloin sattui useita yhteenottoja kreikkalaisten ja turkkilaisten v\xc3\xa4lill\xc3\xa4. Kyproksen itsen\xc3\xa4istyess\xc3\xa4 vuonna 1960 turkkilaiset muodostivat noin 18\xc2\xa0% saaren v\xc3\xa4est\xc3\xb6st\xc3\xa4._NEWLINE_Vuonna 1963 puhkesi v\xc3\xa4kivaltaisuuksia ja kreikkalaiset puolisotilaalliset joukot alkoivat hy\xc3\xb6kk\xc3\xa4ill\xc3\xa4 turkkilaisia vastaan. Turkkilaiset erist\xc3\xa4ytyiv\xc3\xa4t t\xc3\xa4st\xc3\xa4 syyst\xc3\xa4 valtiosta muodostaen k\xc3\xa4yt\xc3\xa4nn\xc3\xb6ss\xc3\xa4 itsen\xc3\xa4isi\xc3\xa4 yhteis\xc3\xb6j\xc3\xa4._NEWLINE_Vuonna 1974 tapahtunut vallankaappaus ja Kreikan sotilasjuntan aikeet liitt\xc3\xa4\xc3\xa4 maa Kreikkaan laukaisi Turkin hy\xc3\xb6kk\xc3\xa4yksen saarelle._NEWLINE_Turkkilaisten miehitt\xc3\xa4m\xc3\xa4 alue muodostaa nykyisen Pohjois-Kyproksen tasavallan. Sittemmin tasavaltaan on tullut suuria m\xc3\xa4\xc3\xa4ri\xc3\xa4 turkkilaisia Turkin mannermaalta ja alkuper\xc3\xa4iset Kyproksen turkkilaiset muodostavat vain noin 50\xc2\xa0% tasavallan v\xc3\xa4est\xc3\xb6st\xc3\xa4._NEWLINE_Kyproksen turkkilaisten kokonaism\xc3\xa4\xc3\xa4r\xc3\xa4st\xc3\xa4 on kiistelty sen poliittisten vaikutusten takia. Kyproksen turkkilaisia asuu merkitt\xc3\xa4vi\xc3\xa4 m\xc3\xa4\xc3\xa4ri\xc3\xa4 my\xc3\xb6s Kyproksen ulkopuolella. Arviot heid\xc3\xa4n kokonaism\xc3\xa4\xc3\xa4r\xc3\xa4st\xc3\xa4\xc3\xa4n vaihtelevat 500\xc2\xa0000:sta turkkilaisesta Kyproksella samaan lukuun koko maailmassa.\n_START_SECTION_\nKulttuuri\n_START_PARAGRAPH_\nKyproksen turkkilaiset ovat uskonnoltaan sunnimuslimeja, mutta uskonnon harjoitus on ollut perinteisesti sekulaaria Turkin esimerkin mukaisesti. Julkiseen uskonnon harjoittamiseen suhtaudutaan kuitenkin huomattavasti sallivammin kuin Turkin mannermaalla. Kyproksen turkkilaiset saattavat esimerkiksi k\xc3\xa4ytt\xc3\xa4\xc3\xa4 huntuja julkisissa tiloissa. Kyproksen turkkilaisen kulttuurin ilmentymi\xc3\xa4 ovat muun muassa perinteiset puukaiverrukset, koruompelu ja silkkik\xc3\xa4\xc3\xa4rint\xc3\xa4ty\xc3\xb6t. Kyproksen turkkilaiseen kirjallisuuteen ovat vaikuttaneet erityisen voimakkaasti l\xc3\xa4hihistorian konfliktit.'